വീട്ടിലെ സ്ത്രീകളെ ശല്യം ചെയ്യുന്നു, ഗുണ്ടാപിരിവും, സഹിക്കാന് വയ്യാതെയാണ് കാക്ക അനീഷിനെ കൊലചെയ്തതെന്ന് യുവാക്കളുടെ മൊഴി തിരുവനന്തപുരം: വിവിധ ക്രിമിനല് കേസുകളില് പ്രതിയായ കാക്ക അനീഷിനെ വെട്ടികൊലപ്പെടുത്തിയ കേസില് പ്രതികളുടെ മൊഴിയില് ഞെട്ടി പോലീസ്. ഇതുവരെയും ഒരു പോലീസ് കേസുകളിലും പ്രതികളല്ലാത്ത അഞ്ച് യുവാക്കള് ചേര്ന്നായിരുന്നു ഗുണ്ടാ നേതാവായ അനീഷിനെ വെട്ടിയത്. ശല്യം സഹിക്കാന് വയ്യാതെയാണ് ചെയ്തതെന്നാണ് പ്രതികളുടെ മൊഴി. അനീഷിന്റെ ബന്ധുക്കളടക്കം കേസില് പ്രതികളാണ്. വീട്ടിലെ സ്ത്രീകളെ ശല്യം ചെയ്യലും ഗുണ്ടാപിരിവും വര്ധിച്ചതോടെ മറ്റ് നിര്വാഹമില്ലാതെയാണ് കൊല ചെയ്തതെന്നാണ് മൊഴി. ശനിയാഴ്ച്ച രാത്രിയായിരുന്നു കൊലപാതകം, ഹോളോബ്രിക്സ് കേന്ദ്രത്തിനടുത്ത് വെച്ചായിരുന്നു കൊലപാതകം. വിവിധ ക്രിമിനല് കേസുകളില് പ്രതിയായ അനീഷിനെ പിറ്റേ ദിവസം വെട്ടേറ്റ് മരിച്ച നിലയില് കണ്ടെത്തിയപ്പോള് മറ്റേതെങ്കിലും ക്രിമിനല് സംഘമാവും കൊലപാതകത്തിന് പിന്നിലെന്നാണ് പോലീസ് കരുതിയിരുന്നത്. കൊലപാതക കേസ് ഉള്പ്പടെ 27 കേസുകളില് പ്രതിയാണ് അനീഷ്. 3 തവണ കാപ്പ ചുമത്തിയിട്ടുണ്ട്. രണ്ടാഴ്ച്ച മുന്നെയാണ് അനീഷ് ജയിലില് നിന്നും ഇറങ്ങിയത്. ജീവിത പങ്കാളിയെ തേടുകയാണോ ? കേരള മാട്രിമോണിയില് രജിസ്ട്രേഷന് സൗജന്യം !